Publication: Magyar Közlöny
Issue: MK-2001-59 (Year: 2001, Number: 59)
Era: 1990-2004
Section: [35/1991. (VI. 20.) AB határozat, ABH 1991. 175, 176.]
Paragraph Index: 454

3. Az Alkotmánybíróság megvizsgálta a házastársnak a személyes adatok védelméhez való jogának érvényesülését is. A jelölt személyének kizárólagos ellenőrzése nem tárná fel teljes körben azokat a kockázati tényezőket, amely alapján az Nbtv. 68. § (1) bekezdésében foglalt cél elérhető lenne. A kockázati tényezők lényege az, hogy titokban maradjanak. A nemzetbiztonsági szolgálatoknak az ellenőrzéssel éppen azokat az adatokat, összefüggéseket kell feltárni, amelyek rejtve vannak vagy a kérdőívben szándékosan hamisan, illetőleg hiányosan lettek feltüntetve, akár a jelölt, akár a házastárs vonatkozásában. A jelölt által kitöltendő „C” típusú kérdőív összesen 45, ezen belül 15 kérdést — 25 adatfajtát — tartalmaz, amely a házastárs, élettárs adataira vonatkozik. A közlendő adatok jelentős része megegyezik: a közös lakás lakcíme, a közös tulajdonban álló ingóságok és ingatlanok adatai ugyanazok; azonban a kért adatok egy része független lehet egymástól (pl. házastárs, élettárs különvagyona, külföldi állampolgárokkal való kapcsolattartás) és ebben az esetben is a jelölt köteles adatot szolgáltatni. Az Alkotmánybíróság már korábban megállapította, hogy az „Alkotmány

Source: https://magyarkozlony.hu/hivatalos-lapok/5e0da1329158c412171a080ee22d38ac45fcfe83/dokumentumok/0ebd7df273c3a4935f7cd21938498a23da6760db/letoltes